proxectonos/corpus_dominio_legal_administrativo_tmp huggingface dataset:
24/12/2021 | Administración LocalMunicipal
Cabana de Bergantiños
Modificación do cadro de persoal (ano 2021).

O Pleno do Concello de Cabana de Bergantiños acordou a aprobación inicial da modificación da modificación do cadro de persoal na sesión ordinaria celebrada en data 25 de novembro de 2021. Segundo o previsto no artigo 169 do Real decreto-lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, este expediente estivo exposto ao público durante o prazo de 15 días hábiles dende a súa publicación no BOP nº 227 do 29 de novembro de 2021. Durante dito prazo non se presentaron reclamacións ao expediente, entendéndose aprobada definitivamente dita modificación e procedendo a publicar o cadro de persoal a continuación: Cabana de Bergantiños, a 23 de decembro de 2021 O Alcalde Asdo. José Muíño Domínguez
24/12/2021 | Administración LocalMunicipal
Paderne
Anuncio aprobación definitiva orzamentos 2021

Aprobado inicialmente polo Pleno do Concello o Orzamento Xeral Municipal para o exercicio económico de 2021, en sesión de 29 de novembro de 2021, e exposto ó público por prazo de quince días hábiles, previo anuncio no Boletín Oficial da Provincia( nº 227 de 29 de novembro de 2021), en cumprimento do disposto no artigo 169 do Real Decreto Lexislativo 2/2004, de 5 de marzo, Texto refundido da Lei Reguladora das Facendas Locais, e do artigo 20 do RD 500/90, de 20 de abril, e constando informe no expediente polo que non se produciu reclamación administrativa algunha contra os orzamentos durante o citado prazo, enténdese definitivamente aprobado no citado acordo, co seguinte resumo: GASTOS Na referida sesión, tamén acordouse aprobar as Bases de Execución do Orzamento, a plantilla e o cadro de persoal desta Corporación que, de conformidade co sinalado no art.127 do RDL 781/86, de 18 de abril, así como os demais documentos integrantes do mesmo. Reprodúcense a continuación a plantilla do Concello de Paderne para o exercicio 2021: A) FUNCIONARIOS DE CARREIRA-RPT- 1.- GRUPO DE HABILITACIÓN ESTATAL Denominación da praza: Secretario – interventor Grupo: A1 C. D.: 30 Dotación: 1 Situación: Propiedade.2.- FUNCIONARIOS PROPIOS DA CORPORACIÓN Denominación da praza: Administrativo. Xefe de negociado de urbanismo. Grupo: C1 C. D.: 22 Dotación: 1 Situación: propiedade. Denominación da praza: Auxiliar Administrativo. Xefe grupo secretaria particular alcaldía. Grupo: C2 C. D.: 18 Dotación: 1 Situación: propiedade. Denominación da praza: Auxiliar administrativo/notificador. Grupo: C2 C. D.: 15 Dotación: 1 Situación: propiedade. B) PERSOAL LABORAL 1.- PERSOAL LABORAL FIXO –RPT- Denominación da praza: operario de servizos múltiples. Dotación: 1 – Situación: propiedade. Categoría: Peón. Grupo Laboral V – estudos Primarios-E. Denominación da praza: Auxiliar Administrativo Dotación: 1 – Situación: propiedade. Categoría: auxiliar Grupo Laboral IV – C2 Denominación da praza: auxiliar de axuda no fogar Dotación: 2 – Convenio Colectivo Situación:1 propiedade,1 vacante. Categoría: Grupo Laboral V – Estudos primarios-E. Denominación da praza: Axente de emprego e desenvolvemento local Dotación: 1 Situación: vacante. Categoría: Grupo Laboral II –Diplomado Universitario. A2 2.- PERSOAL INDEFINIDO NON FIXO (Declaración efectuada por sentencia xudicial firme) Denominación da praza: Traballador/a social Dotación: 1 Situación: vacante. Praza suxeita a subvención, categoría mínima esixida: Grupo II –laboral – Diplomado Universitario A2- Denominación da praza: Educador/a familiar Dotación: 1 Situación: vacante. Praza suxeita a subvención, categoría mínima esixida: Grupo II Laboral –Diplomado Universitario. A2- Denominación da praza: Técnico de Cultura Dotación: 1 Situación: vacante. Praza suxeita a subvención, categoría mínima esixida: Grupo Laboral III –Técnico - Bacherelato. C1- Paderne, 23 de DECEMBRO de 2021 O ALCALDE – PRESIDENTE ASDO.- CÉSAR LONGO QUEIJO.
24/12/2021 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de novembro de 2021

O día 26 de novembro de 2021 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de novembro de 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 18 de decembro de 2021. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Mª Teresa Deus Trasobares
23/12/2021 | Administración LocalMunicipal
Cariño
Aprobación definitiva modificación de crédito

En cumprimento do artigo 169.1, por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Cariño adoptado o día 19/11/2021 sobre modificación de crédito entre aplicacións orzamentarias con distinta vinculación xurídica e distinta área de gasto, o que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. Cariño, 20 de decembro de 2021 O Alcalde Asdo: José M. Alonso Pumar
23/12/2021 | Administración LocalMancomunidades
Mancomunidade de Concellos da Comarca de Ferrol
Edicto de aprobación definitiva do expediente de modificación de crédito 09/2021, subexpediente de suplemento de crédito 01/2021.

O Pleno da Mancomunidade de Municipios da Comarca de Ferrol, na sesión celebrada o día 22 de novembro do 2021, aprobou inicialmente o expediente de modificación de crédito 09/2021, subexpediente de suplemento de crédito 01/2021. Transcorreu o prazo de exposición pública do expediente sen que conste expresamente que se presentasen alegacións, tal e como certifica o Secretario da Mancomunidade en data 21/12/2021. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, de 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: Ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, contra a aprobación definitiva deste expediente poderase interpoñer directamente recurso contencioso-administrativo, nos termos e prazos previstos na súa lexislación reguladora. Ferrol, 21 de decembro de 2021 O Presidente da Mancomunidade de Municipios, Ángel Manuel Mato Escalona
23/12/2021 | Administración LocalMunicipal
Neda
Exposición pública padrón taxa axuda fogar novembro

Por acordo da Xunta de Goberno Local de 20 de deembro de 2021, aprobáronse os padróns fiscais correspondentes ao mes de novembro do 2021 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 20 de decembro de 2021 O alcalde, Angel Alvariño Saavedra
23/12/2021 | Administración LocalMunicipal
Bergondo
Secretaría
Anuncio aprobación oferta de emprego público extraordinaria 2021

Por Resolución núm.1492/2021, de 17 de decembro, da alcaldía-presidencia, adoptouse o acordo que a continuación se transcribe na súa parte dispositiva: “Primeiro.- Aprobar a oferta extraordinaria de emprego público de persoal do Concello de Bergondo para o ano 2021, para estabilización de emprego temporal, co seguinte contido: - Praza de persoal laboral Segundo. Que se publique no taboleiro de anuncios da Corporación, no Boletín Oficial da Provincia da Coruña e no Diario Oficial de Galicia “ Bergondo, 17 de decembro de 2021 A alcaldesa. Nilda Rosa Liberto Arafat Iturregi
23/12/2021 | Administración LocalMunicipal
Valdoviño
Aprobación definitiva orzamento 2022

Aprobado inicialmente na sesión extraordinaria do Pleno desta Corporación de data 18 de novembro de 2021, o orzamento xeral, as bases de execución e o anexo de persoal deste concello para o exercicio económico 2022, foi exposto ao público o expediente e a documentación preceptiva polo prazo de 15 días hábiles, para os efectos de presentación de alegacións ou reclamacións polas persoas interesadas, conforme ao previsto no artigo 169 do RDL 2/2004, do 5 de marzo, sen que durante o prazo referido se presentasen reclamacións, polo que se entende definitivamente aprobado o orzamento, as bases de execución e o anexo de persoal, publicándose a continuación o resumo por capítulos para os efectos da súa entrada en vigor: No referido acordo de aprobación do orzamento xeral do Concello de Valdoviño para o exercicio 2022 inclúese o cadro de persoal e plantel de postos de traballo desta corporación que, segundo o que preceptúa o artigo 127 do RDL 781/86 de 18 de abril, se reproduce no anexo. Contra a aprobación definitiva do orzamento é posible interpoñer directamente o recurso contencioso-administrativo nos prazos e na forma establecidos nas normas da citada xurisdicción. Todo iso, conforme co establecido no artigo 171 do RDL 2/2004 e no artigo 23 do Real Decreto 500/90, de 20 de abril. A interposición de recursos non suspende, en principio, a executividade do orzamento definitivamente aprobado (artigo 171.3 do RDL 2/2004). O que se fai público para xeral coñecemento e efectos En Valdoviño, 20 de decembro de 2021 O alcalde: Asdo.: D. Alberto González Fernández
23/12/2021 | Administración LocalMunicipal
Cerceda
Intervención
Decreto aprobación taxas actividades municipais decembro 2021

O decreto de alcaldía 1096/2021, de 16/12/2021 aprobou o padrón da taxa municipal de actividades culturais e deportivas, correspondente ó mes de decembro de 2021, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de actividade de actividades culturais e deportivas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 16 de decembro de 2021 Laura Daniela Argelagos Garaicoechea. Alcalde do Concello de Cerceda
23/12/2021 | Otras Entidades y Anuncios ParticularesDiversos
Primeira xunta xeral de constitución da Comunidade de usuarios de augas

ASUNTO: CONVOCATORIA DE PRIMEIRA XUNTA XERAL POLO PRESENTE ESCRITO, CONVÓCASE A TÓDOLOS/AS VECIÑOS/AS DA PARROQUIA DE TARAGOÑA INTERESADOS NA TRAÍDA DE AUGAS DO LUGAR DO AGRO DOS CORVOS (CUVIDE), Á PRIMERIA XUNTANZA XERAL, QUE TERÁ LUGAR NAS ARQUETAS DO AGRO DOS CORVOS O DÍA 8 DE XANEIRO DO 2022 ÁS 16:00 HORAS DO SERÁN, EN ÚNICA CONVOCATOIRA, PARA TRATAR OS SEGUINTES ASUNTOS: CONSTITUCIÓN DA COMUNIDADE DE USUARIOS. FORMALIZAR A RELACIÓN DE USUARIOS. BASES PARA A ELABORACIÓN DOS ESTATUTOS. NOMEAMENTO DA COMISIÓN ENCARGADA DA REDACCIÓN DOS ESTATUTOS E DO PRESIDENTE. ROGOS E SUXERENCIAS. Asdo.: Constantino M. Pérez Riveiro DNI: XXXXXXXXX (Representante dos veciños do lugar) Taragoña, 17 de decembro de 2021.
23/12/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de consignación de depósitos previos e prezos xustos expediente expropiatorio DP 3104 variante Aeroporto de Alvedro: acondicionamento e mellora da seguridade vial en Liñares (Culleredo) 2021.1110.0005.0 DP 3104

ANUNCIO DE CONSIGNACION DE DEPÓSITOS PREVIOS E PREZOS XUSTOS EXPEDIENTE EXPROPIATORIO DP 3104 VARIANTE AEROPORTO DE ALVEDRO: ACONDICIONAMENTO E MELLORA DA SEGURIDADE VIAL EN LIÑARES (CULLEREDO) 2021.1110.0005.0 DP 3104 Efectuado o pago dos depósitos previos e indemnizacións por rápida ocupación na data publicada no Boletín Oficial da Provincia nº 170 do 07/09/2021 correspondente ao expediente de expropiación forzosa con motivo das obras de DP 3104 VARIANTE AEROPORTO DE ALVEDRO: ACONDICIONAMENTO E MELLORA DA SEGURIDADE VIAL EN LIÑARES (CULLEREDO) 2021.1110.0005.0, ponse en coñecemento a relación dos depósitos previos e prezos xustos consignados na Caixa Xeral de Depósitos da Delegación de Economía e Facenda da Coruña, rúa Comandante Fontanes, 10 - 1º, de conformidade coa Resolución de Presidencia nº 42787 de 03/11/2021. Concello: CULLEREDO Todo ello sen prexuizo de que se fixeran modificacións na citada relación. A Coruña, a 10/12/2021 O PRESIDENTE A SECRETARIA Valentín González Formoso Amparo Taboada Gil
23/12/2021 | Administración LocalMunicipal
Cambre
Publicación edicto do padrón do prezo público por actividades deportivas - Programa das Escolas de Actividade Física e Saúde ano 2021-2022 correspondente ao mes de decembro 2021

Por resolución da concelleira delegada núm.2302/2021 de data 20 de decembro de 2021, acordouse: PRIMEIRO: Aprobar o padrón fiscal do prezo público por actividades deportivas do Programa das Escolas de Actividade Física e Saúde ano 2021-2022 correspondente ao mes de decembro 2021 que comprende 212 recibos e 114 cotas cero por un importe total de mil cincuenta e un euros con oito céntimos (1.051,08 €) desde Manuel Damian Marcinkowski Ayed, Piedad a Baldomero Lopez de Toro Hubbard, Karen Elizabeth Saenz Gendre. SEGUNDO: Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas aos padróns todos os interesados poderán interpoñer recurso de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Temén se poderá interpoñer calquera outro recurso que se estime conveniente. A data de cargo dos recibos domiciliados será o 3 de xaneiro. Cambre, 20 de decembro de 2021 A concelleira delegada da área de Economía, Facenda e Recursos Humanos P. D (RA núm.1323/2019, do 1 de xullo) María Dolores Pan Lesta
23/12/2021 | Administración LocalMunicipal
Vedra
Secretaría-Intervención
Aprobación inicial Regulamento da prestación de servizos na modalidade de traballo a distancia no Concello de Vedra

Aprobación inicial da Regulamento da prestación de servizos na modalidade de traballo a distancia no Concello de Vedra O Pleno do Concello de Vedra, en sesión ordinaria celebrada o pasado 30 de novembro, aprobou inicialmente o Regulamento da prestación de servizos na modalidade de traballo a distancia no Concello de Vedra (Exp.2021/G013/000001) De conformidade co disposto nos artigos 49 e 702 da Lei 7/1985, do 2 de abril, Reguladora das Bases do Réxime Local e no art.56 do Texto Refundido de Réxime Local, sométese a información pública e audiencia dos interesados por un prazo de trinta días hábiles, a contar dende o día seguinte á publicación deste anuncio no BOP, para que poidan examinar o expediente e presentar as alegacións que estimen oportunas O contido do regulamento pode consultarse no taboleiro de anuncios do Concello de Vedra aloxado na súa Sede Electrónica (https://sede, vedra. es) De non presentarse reclamacións durante o citado prazo entenderase definitivamente aprobado sen necesidade de acordo expreso Vedra, 20 de decembro de 2021 O Alcalde Asdo. Carlos Martínez Carrillo
23/12/2021 | Administración LocalMunicipal
Cerceda
Intervención
Aprobación decreto padrón piscina e ximnasio municipal decembro 2021

O decreto de alcaldía 1095/2021, de 16/12/2021 aprobou o padrón da taxa municipal de ximnasio e piscina municipal, correspondente ó mes de decembro de 2021, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de piscina e ximnasio municipal incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 16 de decembro de 2021 Rumyana Ivanova Collia Jotel. Alcalde do Concello de Cerceda
23/12/2021 | Administración LocalMunicipal
Boimorto
Aprobación padrón fiscal servizo de axuda no fogar do mes de novembro de 2021

Por Decreto de Alcaldía n.º 575/2021 de data 17/12/2021, acordou aprobar os padróns fiscais do mes de novembro de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.929,65 € e 1.095,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 17 de decembro de 2021 A alcaldesa Asdo.- María Jesús Novo Gómez
23/12/2021 | Administración LocalMunicipal
Fene
Secretaría
Aprobación padróns fiscais correspondentes ao mes de novembro do 2021 de SAF a través da Lei de Dependencia e Programa Básico de Axuda no Fogar

Asunto: aprobación padróns fiscais correspondentes ao mes de novembro do 2021 de SAF a través da Lei de Dependencia e Programa Básico de Axuda no Fogar Por Resolución da Alcaldía núm.1569/2021, de 17 de decembro, aprobáronse os padróns fiscais correspondentes ao mes de novembro do 2021 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 20 de decembro de 2021 O alcalde Asdo.: Juventino José Trigo Rey
23/12/2021 | Administración LocalMunicipal
Fisterra
Padrón municipal polo servizo da recollida domiciliaria de lixo 2022

A Xunta de Goberno Local, na sesión extraordinaria que celebrou o pasado 13/12/2021, acordou: 1º) Aprobar o padrón da taxa pola prestación do servizo de recollida de residuos sólidos urbáns do concello de Fisterra, (Ordenanza Fiscal publicado no BOP nº 231 de 5/12/2021), referido ao ano 2022, no que constan 3053 recibos por un importe total de cento sesenta e un mil setecentos dezaseis euros e vinte e cinco céntimos (161.716,25 €), segundo o seguinte detalle: 2º) Expoñer ao público todos os datos incorporados ao Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación e na web municipal. Esta exposición, por prazo de quince días desde a correspondente publicación no BOP, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3º) Fronte aos recibos incorporados ao Padrón, todos os interesados poderán interpoñer RECURSO DE RESPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado desde o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes desde a súa interposición. Contra a desestimación presunta do recurso poderase interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal e como establece o artigo 46.1 da Lei 2971988, do 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime convinte. Fisterra, 14 de decembro de 2021 O Alcalde-Presidente Asdo. José Marcote Suárez
23/12/2021 | Administración LocalMunicipal
Oza-Cesuras
Convocatoria de concurso público para adquisición a título oneroso dunha edificación completa na zona urbana de Oza dos Ríos para patrimonio municipal

1.- Entidade adxudicataria: Concello de Oza-Cesuras.2.- Obxecto do contrato: a adquisición mediante compravenda dunha edificación completa con alomenos baixo e unha planta, na zona urbana de Oza dos Ríos, patrimonio municipal (socio-cultural, administrativo, residencial, etc.), cuxas características e condicións se definen no epígrafe 1 do cadro de características do contrato que constitúe o anexo núm. I do prego de condicións.3.- Procedemento: concurso público 4.- Prezo máximo: 130.000 euros, tributos incluídos (IVE ou Imposto sobre transmisións patrimoniais e actos xurídicos documentados, segundo proceda). Non se admitirán gastos ou abono de comisións de calquera clase por parte da administración adquirente a favor de inmobiliaria, axente ou intermediario.5.- Consulta do prego de condicións, obtención de copias e información: Na web municipal (www.concellodeozacesuras.es) ou nas oficinas municipais, sitas nas Casas do Concello de Oza dos Ríos e Cesuras. Neste último caso, dentro do prazo de presentación de ofertas, os días laborables, entre as 9,00 e as 14,00 horas.6.- Presentación de ofertas: a) Prazo: 10 días naturais a contar da publicación do correspondente anuncio no BOP. b) Documentación: a indicada no cláusula 9ª do prego de condicións. c) Lugares de presentación: no rexistro xeral do Concello de Oza-Cesuras, en calquera das dúas sedes de Oza dos Ríos ou Cesuras, en horario de 9,00 a 14,00 horas.7.- Apertura da documentación administrativa e proposicións (sobres “A” e “B”): A Apertura da documentación administrativa (“A”) e das proposicións (B”) terá lugar no salón de sesións da Casa do Concello de Oza-Cesuras (sede de Oza dos Ríos) ao día seguinte hábil do remate do prazo de presentación de ofertas, no suposto de que non sexa necesario emendar a documentación do sobre “A”. Se fose preciso emendar a documentación administrativa, a apertura da documentación administrativa (“A”) terá lugar na data indicada e a das proposicións levarase a cabo na data que se publicará na páxina web do concello de Oza-cesuras (www.concellodeozacesuras.es) e se comunicará via email, con antelación suficiente, aos licitadores.8.- Outras informacións: ver prego de condicións.9.- Gastos dos anuncios: Será de conta do adxudicatario ata un máximo de 300 euros. Oza-Cesuras, 16 de decembro de 2021 O ALCALDE, Asdo.- José Pablo González Cacheiro
23/12/2021 | Administración LocalMunicipal
Monfero
Aprobación inicial orzamento 2022

Aprobado inicialmente polo Pleno da Corporación o Orzamento Xeral para o exercicio económico de 2022, o anexo e o cadro de persoal e as Bases de Execución para devandito exercicio con normas en materia de persoal e actualización e cuarta modificación da relación de postos de traballo que comporta e a creación das prazas que implica, en cumprimento do disposto no art.169.1 do Real Decreto Lexislativo 2/2004, de 5 de marzo, e disposicións concordantes, exponse ao público na Secretaría deste Concello, por prazo de quince días hábiles que empezará a contarse desde o seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente desta Corporación. Conforme determinou o Pleno da Corporación, se transcorre o devandito prazo e non se presenta ningunha reclamación, considerarase o acordo definitivamente aprobado. Monfero, 17 de decembro de 2021. O Alcalde, Asd.: Nunzia Garcia Velasco Berindei
23/12/2021 | Administración LocalMunicipal
Cerdido
Suplemento de créditos financiado con remanente de Tesourería para gastos xerais

O Pleno do Concello en sesión extraordinaria do 19 de novembro de 2021 aprobou inicialmente o expediente de modificación de créditos mediante suplemento de créditos financiado con Remanente Líquido de Tesourería para gastos xerais. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Cerdido 21 de decembro de 2021 O Alcalde Benigno Galego Castro
21/12/2021 | Administración LocalMunicipal
Boimorto
Corrección de erro defegación de funcións da Alcaldía na 1ª tenente de alcalde

Advertido un erro no anuncio publicado no Boletín Oficial da Provincia n.º 237, de data 15 de decembro de 2021, relativo á delegación de funcións da Alcaldía na 1ª tenente de alcalde, procédese a súa subsanación coa publicación íntegra do Decreto, quedando nos seguintes termos: Dada a ausencia do termo municipal por esta Alcaldía-Presidencia polo período e motivación indicada. Tendo presente o disposto no seguinte marco legal: · Artigos 23.3 da Lei 7/1985, de 2 de abril, reguladora das bases do réxime Local. · Artigos 44, 47 e 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, · E art.9 da Lei 40/2015 de 1 de outubro de réxime xurídico do séctor público. En consecuencia, conforme ao disposto na citada normativa de réxime local e no uso das atribucións que me outorga a antedita lexislación, ACORDO: PRIMEIRO.- Delegar no Yaroslav Mario Marcos Bartibas Mazilu a totalidade das funcións da Alcaldía, nos termos do Art.23.3 da Lei 7/1985, de 2 de abril, Reguladora das Bases do Réxime Local, durante o período que dure a ausencia. SEGUNDO.- A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.- O órgano delegado ha de informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé no Art.115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro. CUARTO.- A delegación conferida no presente decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de dous días naturais contados desde o seguinte a aquel en que lle sexa notificada esta resolución. QUINTO.- A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. A substitución no exercicio das miñas atribucións producirá efectos a partir do primeiro día indicado, sen prexuízo de que a antedita e preceptiva publicación prodúzase a posteriori. SEXTA.- No non previsto expresamente neste acordo aplicaranse directamente as previsións da Lei 7/1985, do 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, do 28 de novembro, en canto as regras para a delegación establécense nas devanditas normas. Boimorto, 15 de decembro de 2021 A alcaldesa, Asdo.- María Jesús Novo Gómez
21/12/2021 | Administración LocalMunicipal
Ames
Oferta de emprego público (OEP) 2021 do Concello de Ames

ANUNCIO OFERTA DE EMPREGO PÚBLICO (OEP) 2021 DO CONCELLO DE AMES A Xunta de Goberno Local, na sesión celebrada o día 16 de decembro de 2021, aprobou a Oferta de Emprego Público (OEP) 2021 do Concello de Ames, con arranxo ó seguinte detalle: 1. Quenda libre: 1. a). Prazas que responden á taxa ordinaria de reposición de efectivos (artigos 19. un.1 e 19. un.7 da LPXE 2021). 1. b) Prazas ofertadas por estar creadas por sentenza xudicial firme: persoal declarado indefinido non fixo por sentenza xudicial firme (artigo 19. un.6 da LPXE 2021). 1. c) Prazas que responden á taxa adicional para estabilización do emprego temporal (artigo 2 do Real Decreto-Lei 14/2021, do 6 de xullo). 2.–Prazas que se ofertan por promoción interna (artigo 19. un.6 da Lei de orzamentos xerais do Estado 2021). Ames, 16 de decembro de 2021. O alcalde José Blas García Piñeiro
21/12/2021 | Administración LocalMunicipal
Cambre
Avocación de competencias do quinto tenente de alcalde, don Daniel Mallo Castro, do 27 de decembro de 2021 ao 1 xaneiro de 2022, ambos incluídos

Esta Alcaldía, con data do día 14 de decembro de 2021, ditou a resolución núm.2245/2021 que literalmente se transcribe a seguir: “Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Cultura, Deportes e Xuventude a prol do quinto tenente de alcalde, don Daniel Mallo Castro, constando a súa aceptación do cargo con data 4 de xullo de 2019. Don Ismael Antonio Noya Sampil, mediante escrito rexistrado de entrada ao núm.0/4759 o día 14 de decembro de 2021, comunicou a esta Alcaldía que non poderá exercer as súas funcións como concelleiro delegado de área do día 27 de decembro de 2021 ao 1 de xaneiro de 2022, ambos incluídos. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica da área de Cultura, Deportes e Xuventude efectuada a prol do quinto tenente de alcalde, don Daniel Mallo Castro, do día 27 de decembro de 2021 ao 1 de xaneiro de 2022, ambos incluídos, a partir dos cales continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 15 de decembro de 2021. O alcalde Óscar A. García Patiño
21/12/2021 | Administración LocalMunicipal
Boiro
Aprobación definitiva de expedientes de modificación de créditos

ANUNCIO DE APROBACIÓN DEFINITIVA ASUNTO: Elevación a definitivo do acordo do Pleno do Concello de Boiro polo que se aproban inicialmente os expedientes de modificación orzamentaria núm.35/2021, cun importe de 25.079,08 €; núm.38/2021, por importe de 61.766,56 €; e o 39/2021 por importe de 76.501,08 €; todos estes financiados con cargo a remanente líquido de tesouraría para gastos xerais. TEXTO En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo, ao non terse presentadas alegacións durante o prazo de exposición ao público, quedou automaticamente elevado a definitivo o acordo plenario de aprobación inicial deste Concello, adoptado en data 15 de novembro de 2021, dos expedientes de modificación orzamentaria núm.35/2021, cun importe de 25.079,08 €; núm.38/2021, por importe de 61.766,56 €; e o 39/2021 por importe de 76.501,08 €, financiados con remanente de tesourería para gastos xerais. Faise público o resumo por capítulos do estado de ingresos e gastos trala aprobación do devandito expediente. ESTADO DE GASTOS ESTADO DE INGRESOS Contra o presente acordo, en virtude do disposto no artigo 171 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, reguladora de devandita xurisdición. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, a interposición de devandito recurso non suspenderá por si soa a efectividade do acto ou acordo impugnado. Boiro, 15 de decembro de 2021. O alcalde José Ramón Romero García
21/12/2021 | Administración LocalMancomunidades
Mancomunidade da Comarca de Fisterra
Aprobación inicial do orzamento da Mancomunidade da Comarca de Fisterra para o exercicio 2022

EDICTO Aprobado inicialmente pola Xunta da Mancomunidade “Comarca de Fisterra”, na sesión celebrada o día 9/12/2021, o orzamento xeral xunto coas súas bases de execución, a relación de postos de traballo, anexos e documentación complementaria para o exercicio económico de 2022, en cumprimento do disposto no artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e o artigo 20 do Real Decreto 500/1990, do 20 de abril, sométese o expediente a información pública e audiencia dos interesados, por prazo de quince días (15) hábiles, contados a partir do día seguinte ao da publicación deste anuncio no Boletín Oficial da Provincia, a fin de que os interesados poidan examinalo e presentar alegacións, reclamacións e suxestións que consideren oportunas, ante a Xunta da Mancomunidade. Se transcorrido o prazo anteriormente expresado non se presentasen reclamacións, o orzamento considerarase definitivamente aprobado. Fisterra, 13 de decembro de 2021. O Presidente da Mancomunidade “Comarca de Fisterra” Asdo.: José Marcote Suárez
21/12/2021 | Administración LocalMancomunidades
Mancomunidade da Comarca de Fisterra
Exposición pública da conta xeral do exercicio 2020

ANUNCIO ASUNTO: Ditame da Comisión Especial de Contas En cumprimento do disposto no artigo 212 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, e una vez que foi debidamente informada pola Comisión Especial de Contas da Mancomunidade “Comarca de Fisterra”, na sesión extraordinaria que celebrou o 9/12/2021, exponse ao público a conta xeral correspondente ao exercicio 2020, por un prazo de quince días, a fin de que durante ese prazo e oito días máis, aqueles que se consideren interesados poidan presentar cantas reclamacións, reparos ou observación que consideren convintes. Fisterra, 13 de decembro de 2021. O presidente da Mancomunidade “Comarca de Fisterra” Asdo.: José Marcote Suárez
21/12/2021 | Administración LocalMunicipal
Boiro
Anuncio de publicación definitiva de modificación da Ordenanza fiscal de terrazas

APROBACIÓN DEFINITIVA MODIFICACION ORDENANZA FISCAL N.º 15 REGULADORA DA TAXA POR OCUPACIÓN DE TERREOS DE USO PÚBLICO LOCAL CON MESAS, CADEIRAS, TRIBUNAS, TABOADOS, QUIOSCOS E OUTROS ELEMENTOS ANÁLOGOS CON FINALIDADE LUCRATIVA: EXPTE.2139/2020 Rematado o período de exposición pública do expediente 2139/2020 aprobado provisionalmente polo Pleno da Corporación do Concello de Boiro, en sesión celebrada o día 26 de outubro de 2021, sen que se presentaran reclamacións, enténdese definitivamente adoptado o acordo ata entón provisional, segundo o artigo 17.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais e o artigo 49 da Lei 7/1985, do 2 de abril, Reguladoras das Bases do Réxime Local. Mediante o presente anuncio procédese á publicación do texto modificado da ordenanza fiscal e do texto íntegro da modificación da Ordenanza Fiscal n.º 15, reguladora da taxa por ocupación de terreos de uso público local con mesas, cadeiras, tribunas, taboados, quioscos e outros elementos análogos con finalidade lucrativa, en cumprimento do disposto no artigo 17.4 do Real Decreto Lexislativo 2/2004, do 5 de marzo, e na Lei 7/1985, do 2 de abril. Texto da modificación Disposición adicional terceira Queda suspendida a aplicación dende o 1 de xaneiro ata o 31 de decembro de 2022 do epígrafe 1 mesas, cadeiras, tribunas, taboados e outros elementos análogos do artigo 5.º, cota tributaria e tarifas, desta ordenanza”. Boiro, a 16 de decembro de 2021. O alcalde-presidente José Ramón Romero García